gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl es gl es gl gl gl gl gl gl gl gl de en sv fr de de gl gl gl gl gl gl gl gl gl es gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Galiza acolle por primeira vez unha proba da Copa de Europa de Triatlón
Sábado, 01 de outubro de 2022
Será o vindeiro 19 de abril en Pontevedra
E xa ten data: será o sábado 19 de abril. Ademais servirá como inauguración do calendario da Copa de Europa de Triatlón 2008, con 12 citas máis en 10 países diferentes.
Tags: Copa de Europa Copa do Mundo Iada Valiño Iván Raña Pilar Hidalgo Pontevedra Saleta Castro triatlón Xabier Gómez Noya
A proba de Pontevedra será tamén a única que lles outorgue puntos aos triatletas para se clasificaren para o Campionato de Europa, que se desenvolverá xusto tres semanas despois (o 4 de maio) en Lisboa.
Na mañá da terza feira presentouse a proba europea, e en Pontevedra estaban a directora xeral para o Deporte, Marta Souto; o alcalde de Pontevedra, Miguel Anxo Fernández Lores, o presidente da Federación Española de Triatlón, José Hidalgo; o presidente da Federación Galega de Triatlón, Francisco Villanueva e o triatleta galego Xabier Gómez Noya.
Traer a proba a Galiza "era de xustiza para con todos os e as deportistas galegos"
Dixo Marta Souto, referíndose aos bos resultados acadados por triatletas como Javier Gómez Noya, Iván Raña, Pilar Hidalgo, Saleta Castro, Aida Valiño e outros moitos "que non deixan de darnos alegrías", recalcou.
Ademais, Souto destacou que "queríamos que a proba rematara no Centro Galego de Tecnificación Deportiva (CGTD), como un recoñecemento ao seu traballo e ao dos e das deportistas que veñen adestrando nestas instalacións".
Xabier Gómez Noya, que falou en nome dos e das triatletas galegos/as, asegurou que "para nós é algo moi especial, xa que non estamos acostumados a competir a este nivel na nosa casa. Por iso, xa podo anunciar que vou estar na liña de saída e con máis gañas que nunca de acadar unha victoria".
Tamén se agarda a presenza de outros moitos deportistas galegos correndo na casa, demostrando que nesta modalidade deportiva Galiza é unha potencia.
Os horarios da proba e outras probas que se desenvolverán en Galiza
O próximo día 19 (o día elixiuse polas mareas, para que as probas coincidan coa marea alta) celebraranse as competicións feminina e masculina. As dúas probas son de distancia olímpica, é dicir, 1.500 metros de natación, 40 quilómetros de ciclismo e 10 mil de carreira a pé. A proba de natación realizarase en augas do río Lérez e o final da carreira terá lugar no Centro Galego de Tecnificación Deportiva. Ademais, o circuíto da carreira será eminentemente urbano.
Ademais desta cita internacional, no noso país tamén se desenvolverá o Campionato Estatal Elite Sub23 en Ferrol; o Campionato Estatal de Duatlón Grupo Idade, Duatlón Elite e Sub 23 en Monforte de Lemos; o Campionato Estatal de Triatlón Cros en Verducido (Pontevedra); así coma o Campionato Estatal de Duatlón Croos en Castroverde (Lugo) e unha proba clasificatoria para o Campionato Estatal en Vigo.
Unha das probas da Copa de Europa celebrase en abril en Pontevedra
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Xabier Gómez Noya tamén estará na liña de saída, correndo na casa
As mulleres do triatlón galego
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto